**De hát Melinda! Oh! Hát a haza!  
Itten Melindám, ottan a hazám -   
a pártütés kiáltoz, a szerelmem   
tartóztat. -   
(Bánk, Első szakasz)**

**Jellemzés:**

Bánk tragédiája egyszerre magánéleti és közéleti tragédia. A nagyúr összetett, romantikus alkat: olykor határozott és ellentmondást nem tűrő, olykor zavart, érzelemvezérelt. Mind hitvesével, mind az ideiglenesen rá bízott ország állapotával kapcsolatban nagyot változik az álláspontja, és ennek megfelelően cselekszik; azonban hiába törekszik racionális döntések meghozatalára, végül mégis érzelmei kerekednek felül.

A történet 1813-ban játszódik. Erre a korra érdekházasságok a jellemzőek. Ez azt jelenti, hogy a házasságkötés nem családalapítási célból, vagy szerelemből történik, hanem anyagi, politikai, gazdasági vagy egyéb olyan érdekeltségből, amely nem érzelmek és szerelem által vezérelt.

Hiába, hogy a korra ez a típusú házasságkötés jellemző, Bánk bán és Melinda mégis szerelmi házasságot kötnek. Habár mindketten tehetős családból származnak, mégis szerelemből házasodnak és őszintén, kölcsönösen szeretik egymást. Bánk nagyon érzelmes, érzékeny és nemes lélek, tiszta szívéből szereti Melindát, jó apa és férj.

Ugyanakkor Bánk bán Magyarország nagyura. Bátor, hazája iránt kötelezettséget és elhivatottságot érző, igazi Magyar. Egy olyan igazi hazafi, akinek az életben az egyik legfontosabb érték a haza.

A békétlenek jelszavuknak a Bánk bán tiszta és ártatlan feleségét, Melindát nevezik meg, és ezt követően összekeveredik Bánk magánélete és a közélet. Nagyon fontos neki Melinda, ugyanakkor a haza is. Döntésképtelen, nem tudja, hogy ártatlan felesége jó hírnevét védje-e meg, vagy jó hazafiként a hazáját védje minden erejével és a királyhoz maradjon hű. Eleinte úgy érzi, hogy Melinda elárulta őt azzal, hogy Ottóval megcsalta, feleségét tartja bűnösnek, majd rájön az igazságra és ő maga próbál igazságot szolgáltatni. Mindez tragédiába torkollik. Bánk bán bátran vállalja a felelősséget a tetteiért, a királyhoz viszont mindvégig hű marad.

**Miért ezt az idézetet választottuk?**

Azért erre a részletre jutott a választás, mert azt szerettük volna érzékeltetni, hogy Bánk egy olyan kettős karakter a műben, aki nemcsak a hazája iránt érez elhivatottságot, hanem igaz szerelemből szereti feleségét, jó apa és férj. Nagyon érzékeny nemes lélek, de mindez hiába, mert magánélete összekeveredik a közélettel. Mi úgy gondoljuk, hogy ma is nagyon nehéz lenne meghozni a helyes döntést ebben a helyzetben, ugyanis egy jó férjnek és jó hazafinak két oldalon kell megállni a helyét. A családjában és a hazájában. Úgy gondoljuk, hogy a mai korra többnyire az a típusú házasságkötés a jellemző, amelyet Bánk és Melinda kötnek: a szerelmi házasság. Mindebből következik, hogy a mai világban a mai emberek ilyen helyzetben véleményünk szerint szeretett feleségük mellett állnának és nem a hazával foglalkoznának. Ilyen oldalról Bánk példaértékű ember, mer ő a hazát is ugyanolyan fontosnak tartja. Érzékelteti, hogy a haza is nagyon fontos. De végül azonban mégis érzelmei kerekednek felül.

Tehát ebből látható hogy Bánk mennyire érzelmes lélek. Viszont nagyon bátor, nagy az igazságérzete és tetteiért vállalja a felelősséget.

**Készítette:** **Koós Liliána, Gyetvai Zsuzsanna, Csordás Alexandra, Berzi Patrícia.**